Balinka Község Önkormányzat Képviselő-testülete a legutóbbi, 2018. május 24-ei ülésén tárgyalta Bodajk Város Képviselő-testülete által elfogadott "Megállapodás az **I/78. Bodajk és térsége szennyvízelvezetés és tisztítás/1 (Bodajk, Balinka)-SZV** megnevezésű és **21-18254-1-002-00-05** hivatali azonosítóval rendelkező víziközmű-rendszer működtetésének biztonsága érdekében" címmel (továbbiakban Megállapodás).

A Képviselő-testület egyelőre nem fogadta el a számára még korábban tervezettként megküldött "Megállapodást".

A Képviselő-testület alábbi észrevételeket, javaslatokat fogalmazta meg:

* A Megállapodás 7. pontjában nem javasoljuk az "Abban az esetben, ha a víziközmű bővítése/fejlesztése csak az egyik település érdekét szolgálja, ugyanakkor a beruházás megvalósítása mindkét települést érinti, az Ellátásért Felelősök – képviselő-testületi döntés alapján – külön megállapodásban rendelkeznek a beruházáshoz való tulajdonosi hozzájárulásról, és a költségek viseléséről." mondatban megfogalmazott külön megállapodással rendezendő költségviselést. Az elmúlt több, mint 10 évre visszanyúló tapasztataink azt mutatják, hogy költségviseléssel kapcsolatos egyeztetések szinte sosem vezettek olyan eredményre, amelynek során megállapodás született volna. Ezt kérnénk nem a múltbeli esetleges "sérelmeinkre" adott válasznak tekinteni, hanem a tényekre alapuló megállapításként kezelni.

Fentiek figyelembevételével a Képviselő-testület összességében azt javasolja, hogy a későbbi egyeztetések, esetleges viták, meg nem egyezések elkerülése miatt legegyszerűbb, ha marad az eddigi jól bevált 94 %-os mértékű bodajki és 6 %-os mértékű balinkai költség hozzájárulási arány. Ezt tudjuk támogatni.

* Elfogadhatónak tartjuk a 7. pontban "Az Ellátásért Felelős önkormányzatok megállapodnak abban, hogy a tulajdonosi jogaikat a közigazgatási határaikon belül meglévő víziközmű tárgyak tekintetében gyakorolják. Ennek keretében jogosultak a víziközmű tárgyak pótlásának, javításának, esetleges cseréjének megrendelésére. A víziközmű további bővítése esetén, az az Ellátásért Felelős önkormányzat köteles a bővítés költségét fedezni, amelyik település közigazgatási határán belül található a bővíteni kívánt objektum."