**Balinka Község Önkormányzat Képviselő-testület**

**III. HATÁROZATI JAVASLAT**

**az Mötv. 41. § (6) bekezdés szerinti feladatellátási szerződés jóváhagyása**

**Balinka Község Önkormányzata Képviselő-testülete megtárgyalta Bakonycsernye Nagyközség Önkormányzatával a balinkai gyermekek óvodai nevelési feladata ellátásának biztosítására feladatellátási szerződés megkötésére vonatkozó előterjesztést, melyben foglaltakkal egyetértve az alábbi döntéseket hozza:**

**1.** Balinka Község Önkormányzata Képviselő-testülete a „Magyarország helyi önkormányzatairól” szóló 2011. évi CLXXXIX. törvény 41. § (6) bekezdése alapján, az Mötv. 13. § 6. pontjában rögzített, „a nemzeti köznevelésről” szóló 2011. évi CXC. törvény 4. § 1.1. és 1.21. pontjában, valamint 8. §-ában meghatározott Önkormányzatot terhelő óvodai-nevelési közszolgáltatási kötelező feladat ellátására – s a beíratott balinkai gyermekek tekintetében - a Gyvt. 21. §, 21/A. § - 21/B §. szerinti gyermekétkeztetés, intézményi gyermekétkeztetés ingyenes és kedvezményes gyermekétkeztetés feladat ellátására a határozat 1. számú mellékletében szereplő tartalommal Bakonycsernye Nagyközség Önkormányzata Képviselő-testületével 2018. augusztus 31.-i kezdő hatállyal határozatlan időtartamra feladat-ellátási szerződést köt.

**2.** A Képviselő-testület felkéri a polgármestert, valamint a Bakonycsernyei Közös Önkormányzati Hivatal Jegyzőjét a szükséges intézkedések megtételére.

Felelős: Wéninger László polgármester

Fidrich Tamásné jegyző

Határidő: 2018. augusztus 31.